ກອງປະຊຸມໃຫຍ່ຄັ້ງທີIສອງໜ່ວຍພັກ ສາຂາລັດວິສາຫະກິດໄຟຟ້າລາວ ແຂວງຊຽງຂວາງ (ໜ່ວຍບໍລິຫານ ແລະ ວິຊາການ) ເຊີ່ງໄດ້ດຳເນີນເປັນເວລາ 1 ວັນ ທີ່ຫ້ອງປະຊຸມຂອງສາຂາ ຟຟລ-ຊຂ. ເຂົ້າຮ່ວມເປັນກຽດໃນກອງປະຊຸມຄັ້ງນີ້ໂດຍມີ ສະຫາຍ ສູນທະຍິງ ຂຸນໂຍທາ ເລຂາພັກຮາກຖານ ພະແນກພະລັງງານ-ບໍ່ແຮ່,ສະຫາຍ ສຸມູນທາ ບຸນເລື່ອມ ຮອງເລຂາພັກຮາກຖານ ພະແນກ ພະລັງງານ-ບໍ່ແຮ່ ທັງເປັນຫົວໜ້າສາຂາ ລັດວິສາຫະກິດໄຟຟ້າລາວ ແຂວງຊຽງຂວາງ,ສະມາຊິກພັກພາຍໃນສອງໜ່ວຍ ແລະ ຈາກພະແນກພະລັງງານ-ບໍ່ແຮ່ ເຂົ້າຮ່ວມຢ່າງພ້ອມພຽງ. ກອງປະຊຸມໄດ້ຮັບຟັງບົດລາຍງານການເມືອງທີ່ສະເໜີໂດຍເລຂາໜ່ວຍພັກທັງສອງໜ່ວຍ ແລະ ໄດ້ພ້ອມກັນຄົ້ນຄວ້າ,ຕີລາຄາປະກອບຄຳເຫັນ ແລະ ໄດ້ເປັນເອກະພາບຕໍ່ບົດລາຍງານການເມືອງ,ແຜນທິດ ທາງສຳລັບ 3 ປີຕໍ່ໜ້າ ແລະ ບົດສຳຫລວດການນຳພາຂອງຄະນະໜ່ວຍພັກໄລຍະ 3 ປີ ຜ່ານມາ.ນອກ ຈາກນັ້ນກອງປະຊຸມຍັງໄດ້ເປັນເອກະສັນຮັບຮອງເອົາການສະຫລຸບຕີລາຄາການຈັດຕັ້ງປະຕິບັດວຽກງາແລະ ຄາດໝາຍສູ້ຊົນແຕ່ນີ້ເຖີງ ປີ 2013.ກອງປະຊຸມໄດ້ປ່ອນບັດຄັດເລືອກເອົາຄະນະໜ່ວຍພັກຊຸດໃໝ່.ເຊີ່ງໃນ ນັ້ນ ໜ່ວຍບໍລິຫານມີຜູ້ສະມັກ 5 ສະຫາຍ ເລືອກເອົາ 3 ສະຫາຍ ໃນຈຳນວນສະມາຊິກພັກເຂົ້າຮ່ວມ 11 ສະຫຍາຍແລະໜ່ວຍວິຊາການມີຜູ້ສະມັກ 5 ສະຫາຍເລືອກເອົາ 3 ສະຫາຍໃນຈຳນວນສະມາຊິກພັກເຂົ້າ ຮ່ວມ 9 ສະຫາຍໂດຍຖືກຕ້ອງຕາມລະບຽບກົດໝາຍຂອງພັກ ແລະ ຄວາມຮຽກຮ້ອງຕ້ອງການຂອງໜ້າທີ່ ການເມືອງເພື່ອເປັນຫລັກແຫລ່ງນຳພາໜ່ວຍພັກທັງສອງໃຫ້ກ້າວຂື້ນ. ຜົນສຳເລັດຂອງກອງປະຊຸມຄັ້ງນີ້ໄດ້ ສະແດງເຖີງຄວາມຮັບຜິດຊອບຂອງຄະນະພັກ,ສະມາຊິກພັກ,ພະນັກງານ-ກຳມະກອນ ໄດ້ຢັ້ງຢືນອີກເທື່ອ ໜື່ງແຫ່ງການເຕີບໃຫຍ່ຂະຫຍາຍຕົວຂອງໜ່ວຍພັກເພື່ອເປັນການສ້າງພື້ນຖານອັນສຳຄັນແຫ່ງການສືບຕໍ່ ກ້າວຂື້ນ. ຕອນທ້າຍຂອງກອງປະຊຸມຍັງໄດ້ຮັບຟັງການໂອ້ລົມຂອງ ສະຫາຍ ສູນທະຍິງ ຂຸນໂຍທາ ເລຂາພັກຮາກຖານ ພະແນກພະລັງງານ-ບໍ່ແຮ່ ຄຳໂອ້ລົມດັ່ງກ່າວລ້ວນແຕ່ແມ່ນທັດສະນະຊີ້ນຳໆພາຂອງພັກທີ່ເປັນບ່ອນອີງໃຫ້ແກ່ຄະນະໜ່ວຍພັກແຂວງຊຸດໃໝ່ ນຳໄປຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ I ໃຫ້ປະກົດຜົນເປັນຈິງໃນຕໍ່ໜ້າ. ເຊີດຊູຄວາມຮັບຜິດຊອບຕໍ່ໜ້າທີ່ການເມືອງຂອງຕົນ, ເປັນແບບຢ່າງນຳໜ້າໃນທຸກຂະບວນການເຊີດຊູຈິດໃຈເອກະລາດ, ເປັນເຈົ້າຕົນເອງ, ສ້າງຄວາມເຂັ້ມແຂງດ້ວຍຕົນເອງ,ເສີມຂະຫຍາຍຫົວຄິດປະດິດສ້າງນ້ຳໃຈບຸກບືນສູ້ຊົນຈັດຕັ້ງປະຕິບັດມະຕິກອງປະຊຸມໃຫຍ່ຂອງໜ່ວຍພັກທັງສອງໜ່ວຍຄັ້ງທີ I ໃຫ້ມີຂະບວນການຕົວຈິງກ້ວາງຂວາງ,ຟົດຟື້ນ,ມີໝາກມີຜົນຕົວຈິງນັບມື້ນັບຫລາຍຂຶ້ນ. ກອງປະຊຸມຄັ້ງປະຖົມມະລືກໄດ້ຮັບຮອງເຫັນດີເປັນເອກະພາບເລືອກເອົາສະຫາຍ ສີສຸພັນ ພົມມະຈັນເປັນເລຂາ ໜ່ວຍພັກບໍລິຫານ, ສະຫາຍ ພົມມີ ວິລະວົງສອນ ເປັນເລຂາໜ່ວຍພັກ ວິຊາການ.
0.000000
0.000000